
Kúpna zmluva
uzavretá v zmysle § 409 č. 513/91 Zb. Obchodný zákonník v platnom znení 
Obchodný zákonník medzi zmluvnými stranami (ďalej len „zmluva“)


Predávajúci:
Obchodné meno:	
Sídlo:			
IČO:			
DIČ:			
IČ DPH:			
Bankové spojenie:
IBAN:
Konajúci štatutári:	
Osoby oprávnené rokovať vo veciach zmluvných:
Osoby oprávnené rokovať vo veciach technických:
zapísaný v...
(ďalej len „predávajúci“)


a


Kupujúci:		
Obchodné meno:			Syráreň Havran, a.s.
Sídlo:				Priemyselná 1339, 905 27 Senica
IČO:				46475419
DIČ:				2820015594
IČ DPH:				SK2020515596
Bankové spojenie:		Slovenská sporiteľňa, a. s.   
IBAN: SK89 0900 0000 0050 7761 6762
Konajúci štatutári:		Ing. Blanka Praskačová - predseda predstavenstva
Ing. Erik Zamec – člen predstavenstva
Ing. Vladimír Michálek - člen predstavenstva  
Osoby oprávnené rokovať vo veciach zmluvných: Ing. Vladimír Michálek
Osoby oprávnené rokovať vo veciach technických: Ing. Miroslav Jankovič
zapísaný v Obchodnom registri Okresného súdu Trnava, oddiel: Sa, vložka číslo: 10578/T
(ďalej len „kupujúci“)


Článok I.
Úvodné ustanovenia a predmet plnenia


1.1 Kupujúci zrealizoval proces výberu dodávateľa  s názvom zákazky „Linka na výrobu syra typu „cottage cheese““ pre projekt s názvom „Rozšírenie kapacít v Syrárni Havran, a.s.“ Na základe výsledkov tohto procesu sa uzatvára táto Zmluva s úspešným uchádzačom (v rámci tejto zmluvy „predávajúci“), ktorého ponuka bola vyhodnotená ako najvýhodnejšia a stala sa úspešnou.
Kupujúci sa prostredníctvom žiadosti/projektu s názvom „Rozšírenie kapacít v Syrárni Havran, a.s.“ uchádza o príspevok na realizáciu projektu z verejných zdrojov, konkrétne v rámci výzvy č. 9/SP/2026-73.7 (ďalej ako „Výzva“) zo Strategického plánu spoločnej poľnohospodárskej politiky 2023 – 2027 vyhlásenej Pôdohospodárskou platobnou agentúrou (ďalej ako „Poskytovateľ príspevku“).
1.2 Za podmienok vymedzených touto zmluvou sa predávajúci zaväzuje dodať ďalej špecifikovaný tovar (predmet plnenia) a kupujúci sa zaväzuje dodaný tovar odobrať a zaplatiť zaň dohodnutú kúpnu cenu. Predmetom plnenia je „Linka na výrobu syra typu „Cottage cheese““, ktorej presná špecifikácia je v prílohe č. 1 k tejto zmluve (ďalej len „Predmet plnenia“ alebo „Predmet zákazky“).
1.3 Predávajúci k predmetu plnenia zabezpečí a dodá aj:
a) doprava na miesto dodania predmetu zákazky,
b) montáž technologických zariadení, ich uvedenie do prevádzky,
c) skúšobná prevádzka pre overenie garantovaných parametrov dodaných technologických zariadení v technologickom procese výroby - realizácia výkonových skúšok,
d) zaškolenia technikov a operátorov,
e) návod k obsluhe a údržbe v slovenskom alebo českom jazyku, v počte 3 výtlačkov k jednotlivým
zariadeniam,
f) prehlásenie o zhode k predmetu plnenia resp. jednotlivým zariadeniam,
g) kompletná sprievodná dokumentácia predmetu plnenia podľa skutočného vyhotovenia a technologická schéma.
1.4 Predávajúci sa zaväzuje dodať predmet plnenia vo vlastnom mene a na vlastnú zodpovednosť.
1.5 Kupujúci týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté.
1.6 Predávajúci týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté.


Článok II.
Termín plnenia a miesto dodania


2.1 Predávajúci sa zaväzuje dodať Predmet plnenia do 18 mesiacov odo dňa nadobudnutia účinnosti tejto zmluvy, definovanej v bode 9.3 tejto zmluvy.
2.2 Predávajúci dodá predmet plnenia resp. jednotlivé zariadenia Predmetu plnenia, špecifikované v článku I. tejto zmluvy na základe protokolu o odovzdaní a prevzatí podľa bodu 2.7 tohto článku zmluvy. Predávajúci kupujúcemu vopred (minimálne 3 pracovne dni) oznámi, kedy mu Predmet plnenia dodá, pričom dodrží časový termín uvedený v bode 2.1 zmluvy. 
2.3 Predmet plnenia, resp. jeho časti bude dodaný jeho prevzatím poverenou osobou kupujúceho v mieste dodania. Oprávnená osoba kupujúceho ho prevezme po ukončení skúšobnej prevádzky, ktorá overí  garantované parametre predmetu plnenia - dodaných technologických zariadení v technologickom procese, t. j. či dodaný Predmet plnenia zodpovedá špecifikácii v prílohe tejto zmluvy. Oprávnená osoba kupujúceho prezrie jednotlivé zariadenia Predmetu plnenia a s odbornou starostlivosťou preverí ich celkový stav vrátane príslušenstva, výbavy, overí presnú identifikáciu podľa príslušných dokladov. V prípade zjavných odstrániteľných vád bude kupujúci požadovať ich okamžité odstránenie.
2.4 Ak má predmet plnenia alebo jeho časti také vady, pre ktoré nie je možné predmet plnenia prevziať, musí kupujúci tieto vady uviesť v preberacom protokole projektu s odôvodnením, prečo predmet plnenia odmieta prevziať, inak sa má za to, že predmet plnenia nemal v čase odovzdania a prevzatia vadu, ktorá by bránila odovzdaniu a prebratiu predmetu plnenia.
2.5 V prípade existencie vád a nedorobkov je kupujúci oprávnený žiadať a predávajúci je povinný odstrániť tieto vady a nedorobky v primeranom,  oboma zmluvnými stranami dohodnutom termíne. 
2.6 Pokiaľ kupujúci zistí, že odovzdaný Predmet plnenia nezodpovedá ani po odstránení vád a nedorobkov v oboma zmluvnými stranami dohodnutom termíne, špecifikácii v prílohe zmluvy, podmienkam stanoveným v kúpnej zmluve, resp. Predmet plnenia bude odovzdaný bez požadovaných dokladov, je kupujúci oprávnený  odstúpiť od zmluvy.  
2.7 O odovzdaní a prevzatí Predmetu plnenia bude spísaný „Protokol o odovzdaní a prevzatí“. Originál tohto protokolu sa po jeho obojstrannom podpísaní stane neoddeliteľnou súčasťou faktúry. V prípade, že kupujúci odmietne podpísať preberací protokol projektu bez toho, aby v preberacom protokole výslovne písomne uviedol dôvod, pre ktorý predmet plnenia nepreberá alebo sa nedostaví na prevzatie a odovzdanie predmetu plnenia, má sa za to, že bol tento riadne dodaný a riadne prevzatý kupujúcim, a to dňom, ktorý je uvedený vo výzve predávajúceho na prevzatie a odovzdanie predmetu plnenia ako deň odovzdania predmetu plnenia.
2.8 Miesto dodania predmetu plnenia je: Priemyselná 1339, 905 27 Senica. Dodaním predmetu plnenia sa rozumie jeho odovzdanie predávajúcim a prevzatie kupujúcim v mieste dodania. Toto bude potvrdené podpísaním preberacieho protokolu obidvomi zmluvnými stranami. 
2.9 Kupujúci je povinný zabezpečiť prítomnosť osoby, ktorá je oprávnená v mene kupujúceho Predmet plnenia prevziať. 
2.10 V prípade nedodržania termínu dodávky Predmetu plnenia zo strany predávajúceho, má kupujúci nárok na zmluvnú pokutu vo výške 0,025 % z ceny nedodaného Predmetu plnenia za každý deň omeškania. V prípade, ak predávajúci nedodá Predmet plnenia ani do 30 dní po dohodnutom termíne dodávky, je kupujúci oprávnený od tejto dodávky odstúpiť.


Článok III.
Kúpna cena


3.1 Kúpna cena za Predmet plnenia je stanovená dohodou zmluvných strán v zmysle zákona č. 18/96 Z. z. o cenách nasledovne:

		Celková cena bez DPH:			.....................	€
		DPH 23 %.				.....................	€
		Celková cena vrátane DPH:		.....................	€

		slovom:.................................................................................bez DPH.
	
3.2 V cene sú zahrnuté všetky položky, definované v bode 1.3 tejto Kúpnej zmluvy.


Článok IV.
Platobné podmienky


4.1	Kúpna cena podľa bodu 3.1 tejto zmluvy bude uhradená kupujúcim na základe faktúr vystavenej predávajúcim nasledovne: 
a. predávajúci má právo vystaviť 1. predfaktúru po prijatí objednávky od kupujúceho v celkovej výške 50 % z hodnoty tovaru bez DPH,
b. predávajúci má právo vystaviť 2. predfaktúru najskôr v deň dodania predmetu plnenia v mieste dodania predmetu plnenia v zmysle bodu 2.8 tejto zmluvy bez inštalácie, a to v celkovej výške 40 % z hodnoty tovaru bez DPH,
c. predávajúci má právo vystaviť záverečnú faktúru po riadnom dodaní predmetu plnenia a po ukončení skúšobnej prevádzky v zmysle bodov 2.2 a 2.3 tejto zmluvy pričom odpočíta už zaplatené zálohy. Prílohou faktúry bude „Protokol o odovzdaní a prevzatí“.
4.2	Lehota splatnosti faktúr je 60 dní odo dňa doručenia faktúry kupujúcemu. Splatnosť faktúry začína plynúť dňom nasledujúcim po doručení faktúry. 
4.3	Fakturácia sa vykoná v súlade so zákonom o DPH. Faktúra musí obsahovať dohodnuté náležitosti a náležitosti vyžadované v zmysle zákona č. 222/2004 Z.z. V prípade, že faktúra nebude obsahovať náležitosti vyžadované zákonom alebo stanovené náležitosti nie sú uvedené správne v súlade s platnou legislatívou alebo údaje vo faktúre nie sú uvedené v súlade s podmienkami dohodnutými v tejto zmluve. Kupujúci je oprávnený faktúru vrátiť predávajúcemu bez zaplatenia. V takom prípade prestáva plynúť lehota splatnosti faktúry a začne opätovne plynúť až dňom doručenia opravenej (novej) faktúry, ktorá spĺňa požiadavky všeobecne záväzných právnych predpisov.
4.4	Predávajúci vystaví faktúru v súlade s bodom 4.1 až 4.3 tejto zmluvy a v súlade so zákonom o DPH. Neoddeliteľnou súčasťou záverečnej faktúry bude kópia „Protokolu o odovzdaní a prevzatí“, potvrdzujúca dodanie predmetu plnenia v zmysle tejto Kúpnej zmluvy.
4.5	Bankové spojenie predávajúceho uvedené na faktúre musí byť totožné s bankovým spojením dohodnutým v tejto zmluve. V opačnom prípade má kupujúci právo vrátiť faktúru za účelom zmeny bankového spojenia predávajúceho. Dňom doručenia opravenej faktúry kupujúcemu začína plynúť nová lehota splatnosti.


Článok V.
Záručné podmienky


5.1 Predávajúci zodpovedá za to, že Predmet plnenia bude dodaný za podmienok stanovených v tejto zmluve a že bude mať všetky vlastnosti špecifikované v prílohe č. 1 k tejto zmluve.
5.2 Predávajúci sa zaväzuje, že záruka na všetky časti Predmetu plnenia platí 12 mesiacov od protokolárneho odovzdania.
5.3 Podmienkou záruky je riadna obsluha a údržba jednotlivých častí Predmetu plnenia v súlade s návodom na obsluhu a údržbu. Záruka sa nevzťahuje na rýchlo opotrebovateľné diely a na defekty, vzniknuté nesprávnym užívaním Predmetu plnenia.
5.4 Predávajúci bude zodpovedať za chyby a nekompletnosť dodávky v plnom rozsahu. Prípadné reklamácie uplatní kupujúci reklamačným listom, v ktorom uvedie číslo faktúry, resp. dodacieho listu a dôvod reklamácie.
5.5 Reklamáciu posúdia spoločne zástupcovia oboch zmluvných strán a predávajúci vydá stanovisko o opodstatnenosti, prípadne neopodstatnenosti reklamácie do 5 dní od uplatnenia reklamácie kupujúcim.
5.6 V prípade opodstatnenej reklamácie sa predávajúci zaviaže reklamovanú vadu odstrániť do 10 pracovných dní (resp. do 20 pracovných dní, ak sa na tom obe zmluvné strany dohodnú) od uznania reklamácie, resp. od uplynutia lehoty na vydanie stanoviska. Predávajúci musí nastúpiť na servisný zásah do 24 hod. od nahlásenia poruchy.
5.7 V prípade, že sa zmluvné strany nemôžu zhodnúť na riešení reklamácie, určí predávajúci so súhlasom kupujúceho nezávislého znalca. Stanovisko znalca je pre obe strany záväzné. Náklady na posudok nesie strana, ktorej stanovisko brániace zhode nebolo správne, prípadne sa od posudkom zistenej skutočnosti viac odlišuje.
5.8 Nebezpečenstvo škody na Predmete plnenia prechádza na kupujúceho okamihom prevzatia Predmetu plnenia v mieste dodania.
5.9 Všeobecne platí, že akékoľvek nároky plynúce z niektorej z poskytnutých záruk, uplatnené kupujúcim voči predávajúcemu, považujú obidve strany za oprávnené a platné, pokiaľ predávajúci nepreukáže ich neoprávnenosť. Kupujúci sa zaväzuje poskytnúť predávajúcemu potrebnú súčinnosť pri získavaní podkladov pre posúdenie oprávnenosti nárokov uplatnených kupujúcim.



Článok VI.
Podmienky dodania Predmetu zákazky a vlastnícke právo k Predmetu plnenia


6.1 Vylúčená z dodávky je akákoľvek dodávka, ktorá nie je opísaná v tejto zmluve, resp. v jej prílohách.
6.2 Predávajúci zodpovedá za bezpečnosť a ochranu zdravia pracovníkov a za čistotu a poriadok v prevádzkach kupujúceho.
6.3 Podmienkou odovzdania a prevzatia predmetu plnenia je úspešné vykonanie skúšobnej prevádzky, ktorá overí garantované parametre predmetu plnenia - dodaných technologických zariadení v technologickom procese, t. j. či dodaný Predmet plnenia zodpovedá špecifikácii v prílohe tejto zmluvy. Doklady o týchto skúškach podmieňujú prevzatie predmetu plnenia.
6.4 Vlastnícke právo k predmetu plnenia prechádza na kupujúceho úhradou faktúry za dodávku. Nebezpečenstvo škody prechádza na kupujúceho zápisničným odovzdaním a prevzatím predmetu plnenia alebo jeho časti predávajúcim. Predávajúci zodpovedá za prípadné škody na predmete plnenia až do doby podpísania protokolu o odovzdaní a prevzatí alebo jeho časti obidvoma zmluvnými stranami.


Článok VII.
Ostatné ustanovenia a zmluvné pokuty


7.1 Predávajúci sa zaväzuje dodržiavať všeobecne záväzné predpisy a podmienky tejto zmluvy. 
7.2 Predávajúci zodpovedá v plnom rozsahu aj za prípadné subdodávky v plnom rozsahu, a to najmä po stránke vecnej, finančnej a časovej.
7.3 Kupujúci v prípade omeškania predávajúceho s plnením termínu dodania predmetu plnenia môže uplatniť zmluvnú pokutu vo výške 0,025 % z ceny predmetu plnenia za každý deň omeškania. Predávajúci je povinný uplatnenú zmluvnú pokutu kupujúcemu uhradiť, a to do 14 dní od výzvy doručenia výzvy na uhradenie pokuty predávajúcim.
7.4 Predávajúci môže v prípade omeškania úhrady faktúr uplatniť zmluvnú pokutu vo výške 0,025 % z fakturovanej sumy až do doby zaplatenia. Kupujúci je povinný uplatnenú zmluvnú pokutu predávajúcemu uhradiť, a to do 14 dní od výzvy doručenia výzvy na uhradenie pokuty predávajúcim.
7.5 Zmluvu možno ukončiť dohodou zmluvných strán alebo odstúpením od zmluvy. Kupujúci má právo odstúpiť od zmluvy bez akýchkoľvek sankcií v prípade, kedy ešte nedošlo k plneniu z tejto zmluvy a výsledky administratívnej finančnej kontroly neumožňujú financovanie výdavkov vzniknutých z obstarávania. 
7.6 Uplatnenie zmluvnej pokuty nevylučuje uplatnenie náhrady škody.
7.7 Zmluvné strany sa dohodli, že v prípade, ak zo strany príslušného poskytovateľa nenávratného finančného príspevku nedôjde k úhrade celej výšky alebo jeho časti z dôvodov nedostatkov spôsobených predávajúcim ohľadne povinností vyplývajúcich z tejto zmluvy, je povinný predávajúci uhradiť kupujúcemu zmluvnú pokutu vo výške zodpovedajúcej kráteniu zo strany poskytovateľa z ceny predmetu plnenia uvedeného v čl. III. zmluvy. 


Článok VIII.
Vyššia moc


8.1 	Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán ani ich zmluvné strany nemôžu ovplyvniť, napr. vojnový stav, mobilizácia, živelné pohromy a pod.
8.2 	Ak sa plnenie tejto zmluvy stane nemožným z dôvodu vyskytnutia sa vyššej moci, zmluvná strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia z dôvodu vyššej moci.


Článok IX.
Záverečné ustanovenia


9.1 Zmluvné strany sa dohodli na tom, že ak v tejto zmluve nie je stanovené inak, všetky oznámenia a písomnosti, ktoré má, alebo môže podľa tejto zmluvy robiť a posielať jedna zmluvná strana druhej zmluvnej strane, budú doručované ako doporučená listová zásielka do vlastných rúk, na adresu sídla zmluvnej strany, alebo osobne. Zásielka sa považuje za doručenú aj v prípade, ak si ju adresát nevyzdvihol, a to uplynutím 10 dní od jej uloženia na pošte. 
9.2 Zmluvné strany podpisom prejavili súhlas s jej obsahom a prehlásili, že obsah zmluvy im je zrozumiteľný a zmluvu neuzatvárajú v tiesni. Podpisom tejto zmluvy obidve zmluvné strany zároveň potvrdzujú, že v plnom rozsahu akceptujú podmienky výzvy na predloženie ponúk a predávajúcim predloženú ponuku a podklady, ktoré boli použité v rámci procesu výberu dodávateľa definovaného v bode 1.1 tejto Kúpnej zmluvy. V prípade vzniku pochybností majú ustanovenia tejto zmluvy prednosť pred ustanoveniami jej príloh.
9.3 Zmluva nadobudne právoplatnosť dňom podpisu druhou zo zmluvných strán a účinnosť v deň doručenia objednávky od kupujúceho predávajúcemu.
9.4 Kupujúci má právo odstúpiť  od tejto zmluvy bez akýchkoľvek sankcií v prípade, ak ešte nedošlo k naplneniu zmluvného vzťahu medzi Predávajúcim a Kupujúcim a zároveň kupujúci nebol úspešný pri získaní príspevku na základe žiadosti o príspevok uvedenej v bode 1.1 tejto zmluvy alebo výsledok finančnej kontroly „Poskytovateľa príspevku“ neumožňuje financovanie výdavkov vzniknutých z procesu výberu dodávateľa uvedeného v bode 1.1 tejto zmluvy.
9.5 V zmysle podmienok „Výzvy“ predávajúci akceptuje, že Oprávnení zamestnanci platobnej agentúry, Ministerstva pôdohospodárstva a rozvoja vidieka SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľov (predávajúcemu) kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ (predávajúci) je povinný poskytnúť súčinnosť v plnej miere.
9.6 Povinnosť z bodu 9.5 tejto Zmluvy je dodávateľ povinní zakomponovať aj do svojich prípadných subdodávateľských zmlúv so svojim subdodávateľmi.
9.7 Ak predávajúci pri plnení zmluvy využije kapacity subdodávateľa/ľov, uvedie identifikačné údaje o všetkých známych subdodávateľoch v rozsahu min. obchodné meno alebo názov, sídlo, miesto podnikania alebo obvyklý pobyt subdodávateľa, IČO, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a podiel plnenia zo zmluvy (špecifikácia, percentuálny a finančný rozsah), ktorý má v úmysle zabezpečiť subdodávateľom na vlastné riziko a zodpovednosť. Tieto vyžadované údaje budú formou dokladu neoddeliteľnou súčasťou tejto zmluvy ako príloha č. 2. Ak úspešný uchádzač nemá v úmysle zadať časti plnenia predmetu zmluvy subdodávateľom uvedie túto skutočnosť do prílohy č. 2 zmluvy.
9.8 K zmene subdodávateľa môže dôjsť len po odsúhlasení zmeny kupujúcim. Predávajúci je povinný najneskôr tri pracovné dni pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov podľa bodu 9.5 tohto článku. Schválený bude každý subdodávateľ, ktorý bude riadne identifikovaný v zmysle bodu 9.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zák. č. 315/2016 Z.z. o registri partnerov verejného sektora a o zmene a doplnení niektorých zákonov v platnom znení (ďalej len “zákon č. 315/2016”).
9.9 Zmluva je  vyhotovená v štyroch vyhotoveniach, z ktorých každá zmluvná strana obdrží dve vyhotovenia. 
9.10 Zmluvné strany budú povinné oznámiť si zmeny identifikačných údajov do 10 dní od dátumu ich realizácie.
9.11 Zmeny a dodatky k tejto zmluve musia mať písomnú formu a musia byť podpísané oboma zmluvnými stranami. 
9.12 Vzťahy medzi oboma zmluvnými stranami, ktoré nie sú vymedzené touto zmluvou, sa riadia ustanoveniami Obchodného zákonníka a ďalších právnych predpisov. SR. 
9.13 Táto zmluva bola oboma zmluvnými stranami prečítaná a na znak súhlasu s jej obsahom podpísaná. 


Neoddeliteľnou súčasťou Zmluvy sú prílohy:

Príloha č. 1: Špecifikácia predmetu zmluvy/ Návrh na plnenie kritéria
Príloha č. 2: Zoznam subdodávateľov


Predávajúci					Kupujúci


V........................ dňa ........................		V Senici dňa ........................





..............................................				..............................................
Ing. Blanka Praskačová
predseda predstavenstva Syráreň Havran, a.s.




.............................................
Ing. Vladimír Michálek
člen predstavenstva Syráreň Havran, a.s.





Príloha č. 1: Špecifikácia Predmetu zmluvy / Návrh na plnenie kritérií






























































Príloha č. 2: Zoznam subdodávateľov


Zoznam subdodávateľov

Predávajúci prehlasuje, že pri plnení zmluvy na predmet Linka na výrobu syra typu „cottage cheese“ bude využívať kapacity, resp. zdroje nasledovných subdodávateľov a zároveň prehlasuje, že subdodávateľ je oprávnený na realizáciu nižšie uvedeného predmetu dodávok, prác alebo služieb a neexistuje u neho dôvod na vylúčenie pre konflikt záujmov:


	P.č.
	Obchodný názov  a sídlo subdodávateľa, IČO
	Údaje o osobe oprávnenej konať za subdodávateľa (meno a priezvisko, adresa pobytu, dátum narodenia, funkcia)
	Predmet dodávok, prác alebo služieb - špecifikácia
	Podiel  na celkovom objeme dodávky (% a v EUR)

	

	


	

	
	

	

	


	

	
	

	

	


	

	
	



Ku zmene subdodávateľa môže dôjsť po vzájomnom odsúhlasení tejto zmeny, ktorú predávajúci nahlási kupujúcemu minimálne 3 pracovné dni pred plánovanou zmenou.


V............................ dňa..........


Predávajúci


............................................
podpis, pečiatka



		
